**TEHNIŠKI DAN, 24. 3.**

**Bivališča naših prednikov**

Pri DRU smo prešli na zgodovino. V šoli ste se nekateri od vas že razporedili v skupine glede na bivališče, ki ga boste izdelali, ko bomo spet skupaj.

SKUPINE:

1. Jame
2. Kolišča
3. Prve vasi
4. Rimsko mesto
5. Srednjeveško mesto
6. Srednjeveški grad

1.NALOGA:

**Ker nimam seznama učencev po skupinah (ostal je v šoli), mi prosim preko vibra (031 572997) ali e-pošte (osvp.metagorjanc@gmail.com) napišite samo ključno besedo.**

**npr. Jame, vaše ime**

2. NALOGA:

Naloga je raziskovalna. Glede na možnosti, ki jih imate, **poiščite** čim več literature o zgodovinskem obdobju, v katerem so nastala bivališča, ki ste si jih izbrali. Kako so bila zgrajena in kako so ljudje v tem obdobju živeli.

Nekaj podatkov najdete v učbeniku za družbo. Če želiš imeti res točne podatke, potem se moraš seznaniti še z ostalimi obdobji. Priporočam, da prebereš snov iz U str. 72 – 83.

Tisti, ki imate možnost brskanja po spletu, si lahko ogledate tudi učbenik za DRU na Radovednih pet. Na <https://www.youtube.com/watch?v=qD3IQMcQaH0> si lahko ogledate, kako se prijaviti na njihovo spletno stran.

Možnosti je kar veliko, zato ne pretiravajte in izberite gradivo, ki vam bo razumljivo.

**Ta del ste načeloma opravili že včeraj, če ni uspelo imaš danes še dovolj časa.**

3. NALOGA:

Iz gradiva, ki ste ga našli, izpišite ključne besede o življenju ljudi iz tistega obdobja. Pišite v zvezek za DRU, lahko tudi na list. Lahko naredite predstavitev na plakat, računalnik, odigrate igro…odvisno od tega, kakšne možnosti imate. Predstavitve boste imeli v šoli.

4. NALOGA:

Razmišljajte tudi o tem, iz katerih materialov bi lahko naredili bivališče. Materiali naj bodo čim bolj naravni, uporabite lahko tudi odpadno embalažo. Ničesar ne kupujte! Naravni material boste nabrali, ko boste šli z družino na sprehod. Ni potrebno danes. In ne pretiravajte s količino.

Narišite skico, kako si predstavljate, da bi bivališče izgledalo. Pazi, da bo tvoja zamisel tudi tehnično izvedljiva (to pomeni, da se maketo v resnici da narediti).

V šoli bomo nato iz tega materiala izdelali bivališča, ob katerih boste pripovedovali (igrali, peli, plesali…) o življenju ljudi v tem obdobju (njihovo delo, hrana, obleka, šola….).

5. NALOGA:

Sestavite 3 vprašanja iz obdobja, ki ga boste predstavili.

**Upam, da vam naloga za današnji dan ne bo pretežka in da se boste ob tem tudi zabavali. Če vam kaj ni razumljivo mi kar napišite.**

**Vesela sem vsakega vašega odziva.**

**Uspešno in ustvarjalno raziskovanje in delo!**

**Če boste delali povezani s skupino super, vendar želim, da prav vsi opravite zgornje naloge.**

**Želim vam čudovit tehniški dan, kar žal mi je, da tega ne počnemo skupaj ☹.**

**Pogreša vas,**

**U. Meta**